વિદ્યાએ સાગરિકા ઘોષની બુક ‘ઇન્દિરા: ઇન્ડિયાઝ મોસ્ટ પાવરફુલ પ્રાઇમ મિનિસ્ટર'ના એડપ્ટેશન રાઇટ્સ ખરીદ્યા છે. જોકે, હજી એ મામલે કોઈ ડેવલપમેન્ટ નથી. એક્ટ્રેસમાંથી પોલિટિશિયન બનનારા જયલલિતાની બાયોપિકને પણ પડતી મૂકવી પડી હતી. કેમ કે, એના ડિરેક્ટર ફૈસલ સૈફને ધમકીઓ મળી રહી હતી. આ પ્રોજેક્ટ વિશે સૈફ કહે છે કે, ‘જ્યારે તમે કોઈ પોલિટિશિયનના જીવન પર આધારિત ફિલ્મ બનાવવાની કોશિશ કરો છો ત્યારે ખૂબ જ દખલગીરી થાય છે. મારી ફિલ્મ ‘અમ્મા' 90 ટકા કમ્પ્લીટ થઈ ગઈ હતી, પરંતુ અનેક ધમકીઓ મળ્યા બાદ અમારે એ પ્રોજેક્ટને પડતો મૂકવો પડ્યો હતો. આ ડિરેક્ટર વધુ કહે છે કે, ‘પાર્ટી મેમ્બર્સ જયલલિતા જેલમાં હતા એ સીન હટાવવા માગતા હતા, પરંતુ જો તમે બાયોપિક બનાવી રહ્યા હોય તો તમારે તમામ હકીકતોને રજૂ કરવી જોઈએ. તમે ફક્ત એક તરફી ફિલ્મ ન બનાવી શકો.